**בעלי חיים באביב**

**ציפורים**

**⏴ במבט חדש לכיתה א**

**היקף יחידת הלימוד:** 1- 2 שעורים

**עמודים:** 97 - 99

# מטרות

* התלמידים יביאו דוגמאות להתנהגות ציפורים באביב (נדידת ציפורים מקיצות, בניית קנים, הטלת ביצים ודגירה עליהן).
* התלמידים יזהו את סימני האביב בפעילות מתוקשבת.
* התלמידים יביאו דוגמאות לתופעות מזג אוויר המאפיינות את העונה ולסימני העונה בעולם הצמחים, בעלי החיים, בני האדם.

# היערכות לשיעור

* מגדלות, משקפות
* מדריך ציפורים
* להכין כרטיסי מילים: **ציפורים יציבות, ציפורים מקיצות, קן, להטיל ביצים**
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים באביב.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: בעלי חיים באביב- ציפורים

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו עוסקת בהתנהגות ציפורים באביב.  עורכים דיון לברור ידע מוקדם על התנהגות ציפורים בעונה בעזרת השאלות הבאות:   * אילו ציפורים רואים בסביבה באביב? * מהי הפעילות שלהן? * מהו היתרון לציפורים שמטילים ביצים ומגדלים גוזלים באביב?   מטרת הדיון היא להבין שבאביב ובקיץ רוב מיני הציפורים מקננות. שפע המזון שיש באביב והטמפרטורות הנוחות יותר בתקופה זו מגדילים את סיכויי ההצלחה של גידול הגוזלים או האפרוחים. גם שעות האור המרובות יותר כתוצאה מהתארכות היום מאפשרות לציפורים לאסוף מזון בכמות מספקת לעצמן ולצאצאיהן.  (זה המקום לעשות הבחנה בין גוזלים לאפרוחים. גוזל - חובש קן הוא צאצא של עוף והוא חסר אונים בהיוולדו וזקוק לטיפול ההורים כדי לשרוד, דוגמא: דרור, נחליאלי, דוכיפת. אפרוח - עוזב קן הוא צאצא של עוף שנולד עצמאי מרגע בקיעתו מן הביצה, דוגמה: תרנגולת, ברווז).  קוראים את קטע המידע **קן לציפור.**  **שימו לב!** דיון מסוג זה חוזר באמצעות שאלות על בעלי חיים פעילים בקיץ.  קוראים את קטע המידע על ציפורים באביב ומעיינים בתמונות שבעמוד 97.  קריאת קטע המידע והתמונות נועדה להכין את התלמידים לסיור ולעריכת תצפית במטרה לזהות ציפורים בסביבה. |
| התנסות | יוצאים לסיור ומבצעים משימה **מזהים ציפורים בסביבה** שבעמוד 99.  מטרת הסיור להתרשם מהפעילות הרבה של הציפורים באביב. התמונות של הציפורים נפוצות עם שמותיהן בחוברת ובמדריך ציפורים יסייעו בזיהוין. התלמידים מתבקשים להבחין היכן נמצאת הציפור בסביבה ומה הוא עושה ולהאזין לציוץ המיוחד של כל אחת מהן. חשוב להדגיש שיש להפעיל גם את חוש שמיעה ולהאזין לציוץ הציפורים ותאר את ההבדלים ביניהם. |
| המשגה | מסכמים את הסיור, שואלים:   * אילו מיני ציפורים זיהינו? איך זיהינו? * היכן מצאנו ציפורים? * מה הייתה הפעילות של הציפורים בסביבה? * אילו מהציפורים שזיהינו הן ציפורים מקיצות? * מהיכן הן מגיעות אלינו? * אילו ציפורים הן ציפורים יציבות?   מסכמים גם בעזרת שאלות בתבנית **שיח** שבעמוד 99.   * מדוע ציפורים מצייצות? * מדוע לכל מין של ציפור יש ציוץ מיוחד לו?   ציוץ הציפורים הוא חלק מהתקשורת ביניהן. לכל מין ציפורים ציוץ אופייני לו, מעין שפה.  לעיתים, הזכרים מושכים את תשומת לב הנקבות באמצעות ציוץ.  קוראים את קטע המידע **ציפורים מגדלות צאצאים** שבעמוד 98.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 98 לפעילות **ציפורים מגדלות צאצאים**. בפעילות זו התלמידים משלימים קטע מידע. |
| יישום | תולים על הלוח את המילים שלמדנו **ציפורים יציבות, ציפורים מקיצות**  כותבים דוגמאות לכל אחת ממיני ציפורים (מקיצות ויציבות).   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) משימה **קן לציפור.** קינון עופות הוא אחד   ממאפייני האביב. התלמידים חוקרים את מבנה הקן, מתאימים קן לציפור ומשווים בין קנים להכרת הדומה ושונה.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 99 ולענות על הפעילות **סימני אביב**. פעילות זו מסכמת את פרק האביב הגיע. |
| סיכוםורפלקציה | סיכום מאפייני עונת האביב  מכינים דף העונה בצילום/ציור/איור או במלל בעזרת המשפטים שבתבנית **בפרק זה למדנו שבאביב**, עמוד 100.  שואלים: באילו דרכים למדנו על מאפייני העונות? (תצפית, תיעוד בכרטיס, טבלת השוואה, תמונות, משימות מתוקשבות) |